b'\n_START_ARTICLE_\nHalma\n_START_PARAGRAPH_\nHalma [h\xc3\xa1lma] (starogr\xc5\xa1ko \xe1\xbc\x85\xce\xbb\xce\xbc\xce\xb1: h\xc3\xa1lma \xe2\x80\x93 skok) je abstraktna namizna igra na deski, ki jo je leta 1883 ali 1884 izna\xc5\xa1el George Howard Monks, ameri\xc5\xa1ki torakalni kirurg na Harvard Medical School. Za zgled mu je bila angle\xc5\xa1ka igra Hoppity, izumljena leta 1854, vendar se njena pravila igranja niso ohranila._NEWLINE_Deska ima \xc5\xa1ahovsko kockasto obliko in je razdeljena na 256 kvadratnih igralnih polj (16\xc3\x9716). Figure so lahko plo\xc5\xa1\xc4\x8dati valj\xc4\x8dki kot pri dami, leseni ali plasti\xc4\x8dni sto\xc5\xbeci ali mo\xc5\xa1ke figure v obliki majhnih \xc5\xa1ahovskih kmetov. Barvi sta obi\xc4\x8dajno \xc4\x8drna in bela za dva igralca, ter razli\xc4\x8dne barve ali druge razli\xc4\x8dnosti v igri za \xc5\xa1tiri igralce.\n_START_SECTION_\nPregled\n_START_PARAGRAPH_\nIgro igrata dva ali \xc5\xa1tirje igralci na nasprotnih kotih deske. Igro lahko igrajo vsak zase tudi trije igralci. \xc5\xa0tirje igralci lahko igrajo vsak zase ali pa paroma. Cilj igre je prestaviti vse figure iz svoje hi\xc5\xa1e (tabora, doma, dvorca) v enem kotu v hi\xc5\xa1o v nasprotnem kotu. V vsaki potezi igralec premakne eno figuro na nasprotno prosto polje ali zaporedoma presko\xc4\x8di eno ali ve\xc4\x8d figur.\n_START_SECTION_\nCilj igre\n_START_PARAGRAPH_\nZa zmago je treba vse svoje figure premakniti v diagonalno nasprotno hi\xc5\xa1o. Pri igri za \xc5\xa1tiri igralce, ki igrajo paroma, je zmagovalec tisti par, ki je prestavil oba nabora figur v nasprotni hi\xc5\xa1i.\n_START_SECTION_\nIz kota v kot\n_START_PARAGRAPH_\nV Sloveniji je znana igra na \xc5\xa1ahovnici (8\xc3\x978) za dva igralca imenovana iz kota v kot, kjer ima vsak igralec po 8 figur (2-3-3) \xe2\x80\x93 obi\xc4\x8dajno \xc5\xa1ahovskih kmetov. Na\xc4\x8deloma igro lahko igrajo tudi trije ali \xc5\xa1tirje igralci (posamezno ali v paru kot pri obi\xc4\x8dajni halmi).\n_START_SECTION_\nSpletne razli\xc4\x8dice\n_START_PARAGRAPH_\nNa nekaterih spletnih straneh obstaja razli\xc4\x8dica pravila, da igralec avtomati\xc4\x8dno izgubi, \xc4\x8de ima \xc5\xa1e vedno figuro v svoji hi\xc5\xa1i po dolo\xc4\x8denem \xc5\xa1tevilu potez (obi\xc4\x8dajno 30 za igro 8\xc3\x978-(2)10 in 50 za igro 10\xc3\x9710-(2)15. Hitronapredujo\xc4\x8di igralci ob\xc4\x8dasno posku\xc5\xa1ajo blokirati naprotno figuro, vendar se ta taktika ne obnese najbolj, \xc4\x8de zanjo ve nasprotni igralec. V neelektronskih razli\xc4\x8dicah se \xc5\xa1tevilo potez obi\xc4\x8dajno ne \xc5\xa1teje.\n_START_SECTION_\nOsnovna strategija in taktika\n_START_PARAGRAPH_\nV primerjavi z drugimi mnogimi igrami na deski ima halma za\xc4\x8detek, srednji del in zaklju\xc4\x8dek. Za\xc4\x8detek, kjer naprotne figure \xc5\xa1e ne pridejo v stik, je po navadi bitka naborafigur, pri \xc4\x8demer igralci igrajo svoje najljub\xc5\xa1e otvoritve. Srednji del, kjer nasprotne figure blokirajo druge figure ali se med seboj preskakujejo, je po navadi ozna\xc4\x8den z oportunisti\xc4\x8dno igro \xe2\x80\x93 igralec z najve\xc4\x8d potrpe\xc5\xbeljivosti za preverjanje prilik na celotni deski, vklju\xc4\x8dno s tistimi pridobljenimi s premiki nazaj za premike naprej, bo pridobil prednost. Igralci se pripravijo za zaklju\xc4\x8dek, kjer so se nasprotne figure premaknile naprej med seboj in morajo hiteti v svoje hi\xc5\xa1e, in se izogibajo zastajajo\xc4\x8dim figuram._NEWLINE_Kot pri ve\xc4\x8dini iger na deski je zgodnji nadzor nad sredi\xc5\xa1\xc4\x8dem klju\xc4\x8dni pomen pri taktiki, saj zagotavlja dodatno gibljivost. Figure lahko tvorijo dvonivojski blokirajo\xc4\x8di zid, ki odbija nasprotnike stran od sredi\xc5\xa1\xc4\x8da in jih prisiljuje na dalj\xc5\xa1e poti. Vendar, \xc4\x8de nasprotnik zgradi nasprotni zid, prvi igralec za njegovo razbitje po navadi utrpi strate\xc5\xa1ko zgubo._NEWLINE_Pomembno je razumeti, da se figuri v paru premikata hitreje kot ena figura v zaklju\xc4\x8dku igre. To pomeni, da ima igralec s parom naprej skakajo\xc4\x8dih figur prednost pred igralcem z dvema zastajajo\xc4\x8dima figurama._NEWLINE_Ve\xc4\x8dje deske imajo ve\xc4\x8d razpolo\xc5\xbeljivih strate\xc5\xa1kih kombinacij od manj\xc5\xa1ih, igra za \xc5\xa1tiri igralce pa ponuja ve\xc4\x8d takti\xc4\x8dnega zapleta od igre z dvema igralcema.'